Was i dann a sellem Morga hab alles lerna dürfa, hat mir schier dSchproch voschlaga. Unter uns Naturschützer waret welche drbei, die sich scho johrelang mit dr Rettung des Regawalds befasst  hent, wo mr no gar nix drvo gwisst hat. Also solche, wo scho in dunkler Vorohnung vom Weltuntergang oi Fläschle ums onder neiglasst hent. Swaret sogar sotte harte Einzelkämpfer drbei, wo neberm Regawald au no dSahara wieder uffforschta gwellt hent. Also mir isch ganz schwindelich worda, wie uglaublich doch unser Gsellschaft für a gemeinsames Ziel an oiner Flasch   äh  an oim Schtrang ziaga kann.